User:Naikdhurevm/sandbox

निसर्गसौंदर्याने नटलेल्या सिंधुदुर्ग जिल्हयातील देवगड तालुक्यातील बापर्डे गावात श्री ब्राह्मण देवाचे मंदिर आहे. ग्रामस्थ व दानशूर व्यक्तींच्या देणग्यातून, बापर्डे गावच्या ग्रामस्थांनी, आपल्या ग्रामदेवता म्हणजे श्री ब्राह्मण देव यांचे मंदिर बांधले.नवसाला पावणारा देव अशी या देवाची ख्याती आहे. प्रतिवर्षी १५ फेब्रुवारी या दिवशी बापर्डे येथे श्री ब्राह्मणदेवाचा वर्धापन दिन साजरा करण्यात येतो. हा वर्धापन दिन मोठया थाटामाटात साजरा केला जातो. एसटीची चांगली सुविधा असल्याने मुंबईकर एसटी बसेसने कुटूंबियांसमवेत या उत्सवासाठी येतात. या आदर्श गावात अनेक सुखसुविधा उपलब्ध आहेत. हे गाव अतिशय रम्य असे असून सॄष्टीसौंदर्याने नटलेले आहे. श्री ब्राह्मणदेव दु:खी­पीडितांच्या नवसाला पावतो व त्यांची दु:खे निवारण करतो. श्री ब्राह्मणदेवाचा वर्धापन दिन मोठया थाटामाटात दरवर्षी येथे साजरा केला जातो.

या गावात हापूस आंब्याची मोठ्या प्रमाणात लागवड करतात. हा हापूस आंबा मुंबई व परदेशात पेटया भरून पाठवला जातो. ग्रामस्थ या हापूस आंब्याच्या व्यापार करतात. पाटाच्या पाण्याचे संशोधन करण्याकरिता आपल्या भू­गर्भ शास्त्रज्ञांनी पाटाच्या पाण्याची माहिती ग्रामस्थांना विचारली. त्यांनी आपल्या माहितीप्रमाणे त्या भू­गर्भ शास्त्रज्ञांना सांगितले.ईश्वराची करणी नारळात पाणी या तत्वावर श्री ब्राह्मणदेवाचे ग्रामस्थ आपले जीवन जगवितात. भू­गर्भ शास्त्रज्ञांनी महाराष्ट्र सरकारकडे मागणी केली की, या बापर्डे गावचे भले करायचे असेल तर फिनलँड सरकारने लाखों रूपयांची देणगी देऊन गावातील ग्रामस्थांच्या सुख सोयीकरिता दहा हजार लिटरची एक टाकी बांधून दयावी. या टाकीतील पाण्याव्दारे सर्व ग्रामस्थांच्या घरोघरी नळपाणी योजना राबविण्यात आली. ग्रामस्थ या योजनेमुळे सुखी झाले आहेत.

आणखी एक गोष्ट आहे ती अशी की, ब्राह्मणदेवाच्या उत्सवानिमित्त पूजा करतानाचे दॄश्य पाहताना भक्तांचे तन­मन हरपून जाते. भक्तगण ब्राह्मणदेवाच्या चरणी नतमस्तक होऊन आशिर्वाद घेतात. ढोल, ताशा, फटाक्यांच्या आतषबाजीत व भजनाच्या आवाजात नाचत­गाजत मंदिराभोवती प्रदक्षिणा घालतात. या प्रसंगी बहुसंख्य मुंबईहून आलेले गावोगावचे ग्रामस्थ हा सोहळा डोळे भरून पाहतात. या वर्धापन दिन प्रित्यर्थ परिसरातील गावोगावची भजने, मुंबई प्रस्थान भजनी मंडळे व कलावंत हजर असतात. या निमित्त परिसरातील ग्रामस्थ प्रामुख्याने उपस्थित राहतात. हा वर्धापन दिनाचा सोहळा भक्तांचा आनंद व्दिगुणीत करतो व त्यामुळे सारा परिसर खुलून दिसतो.